Så mange så Lettermans sidste The Late Show - Avisen.dk
Næsten 14 millioner mennesker ville ikke gå glip af sidste udgave af "The Late Show" med Letterman som vært.
Fredag 22 maj. 2015 kl. 07:44, Leveret af Ritzau Fokus
Den legendariske talkshowvært David Letterman kan gå på pension med et smil. 14 millioner seere fulgte med på de amerikanske tv-skærme, da hans sidste show blev vist onsdag aften. Foto: Pablo Martinez Monsivais/AP
David Letterman kneb ifølge The Washington Post ikke en eneste tåre i løbet af sit sidste program. Den afgående vært brugte ifølge den amerikanske avis sit sidste Late Show-afsnit på at vise sin taknemmelighed over for sine kolleger, chef, venner og familie. - Han lod mest øjeblikket tale for sig selv, skriver The Washington Post. Under hans sidste show var hele tre tidligere amerikanske præsidenter - George Bush, Bill Clinton og George W. Bush - samt den nuværende præsident, Barack Obama, med til at sige farvel til tv-værten.- Vores lange nationale mareridt er forbi, proklamerede Obama og hans forgængere i Det Hvide Hus ved programmets intro.I David Lettermans finaleprogram, der var program nummer 6028, medvirkede desuden skuespillerne Chris Rock, Bill Murray, Steve Martin, Jim Carrey, Tina Fey og Alec Baldwin.